ฝนหลวงสู้ภัยแล้งเพิ่มน้ำ 191.68 ล้าน ลบ.ม.
ประชาไท- 12 เม.ย. 48 คณะรัฐมนตรีรับทราบรายงานผลการปฏิบัติการกู้ภัยแล้งของกระทรวงเกษตรและสหกรณ์ ในการปฏิบัติการฝนหลวงจำนวน 285 เที่ยวบิน ในรอบ 7 วันที่ผ่านมา ทำให้ฝนตกทั่ว 68 จังหวัด ใน 4 ภาค และมีน้ำไหลเข้าอ่างเก็บน้ำขนาดใหญ่รวม 191.68 ล้าน ลบ.ม. เฉลี่ยวันละ 27.38 ล้าน ลบ.ม. ซึ่งปริมาณน้ำมากขึ้นกว่าสัปดาห์ก่อนถึง 144.07 ล้าน ลบ.ม. โดยเขื่อนสิริกิติ์ จ.อุตรดิตถ์ มีปริมาณน้ำไหลเข้ามากที่สุด 37.73 ล้าน ลบ.ม. นายดนุพร ปุณณกันต์ รองโฆษกประจำสำนักนายกรัฐมนตรีกล่าวว่า ถึงอย่างไรก็ตามก็ยังมีอ่างเก็บน้ำหรือเขื่อนที่อยู่ในภาวะวิกฤติ จำนวน 5 แห่งด้วยกันคือ อ่างเก็บน้ำเขื่อนจุฬาภรณ์ ลำตะคองลำพระเพลิงทับเสลา และกระเสียว ที่ต้องติดตามและแก้ไขต่อไป รองโฆษกฯ กล่าวต่อว่า ทางกระทรวงเกษตรและสหกรณ์ได้ทำการแบ่งพื้นที่ที่มีแนวโน้มการขาดแคลนน้ำไว้ โดยแบ่งเป็นโซนสี 3 สี คือแดง(พื้นที่ขาดน้ำอุปโภคบริโภค) เหลือง(พื้นที่ขาดน้ำเพื่อการปศุสัตว์และการเกษตร) และเขียว(พื้นที่ขาดน้ำด้านการเกษตร) และเมื่อมีการทำฝนหลวงแล้ว ทำให้อัตราของพื้นที่ดังกล่าวลดลงอย่างเห็นได้ชัด คิดเป็นร้อยละ 80.6084.0216.20 ตามลำดับสี ด้านความช่วยเหลือของกรมชลประทานนั้น นายดนุพรกล่าวว่า ทางชลประทานได้สนับสนุนเครื่องสูบน้ำจำนวน 947 เครื่อง ใน 6 ภาค เพื่อช่วยเหลือเกษตรกรในการปลูกข้าวนาปรัง พืชไร่ และการอุปโภค-บริโภคทั้งในและนอกเขตชลประทาน โดยสามารถช่วยเหลือพื้นที่เพาะปลูกพืชฤดูแล้งได้แล้วจำนวน 1285971 ไร่ รองโฆษกฯ กล่าวต่ออีกว่า จากรายงานสภาพภูมิอากาศในช่วงสัปดาห์นี้ ระหว่างวันที่ 13-15 เม.ย. คาดว่าน่าจะมีฝนปกคลุมประเทศไทยและอ่าวไทย รวมทั้งอาจมีพายุลมแรงและลูกเห็บในบริเวณตอนบนของประเทศ อยากให้ประชาชนระวังในเรื่องสภาพอากาศด้วย และถ้าหากสภาพอากาศอำนวยขึ้นเมื่อใด ศูนย์ปฏิบัติการฝนหลวงจะทำการรายงานให้ทราบในทันที. 
ประชาไท- 12 เม.ย. 48 คณะรัฐมนตรีรับทราบรายงานผลการปฏิบัติการกู้ภัยแล้งของกระทรวงเกษตรและสหกรณ์ ในการปฏิบัติการฝนหลวงจำนวน 285 เที่ยวบิน ในรอบ 7 วันที่ผ่านมา ทำให้ฝนตกทั่ว 68 จังหวัด ใน 4 ภาค